Konon Molody

Oifigeach faisnéise Sóivéadach a bhí i Konon Trofimovich Molody (Rúisis: Ко́нон Трофи́мович Моло́дый), ar a dtugtaí Gordon Arnold Lonsdale san Iarthar. Chuir sé gothaí air féin mar fhear gnó ó Cheanada le linn an Chogaidh Fhuair agus d'oibrigh sé mar ghníomhaire neamhoifigiúil (neamhdhleathach) faisnéise KGB agus ina mháistir ar an Portland Spy Ring, a bhí ag feidhmiú sa Bhreatain ó dheireadh na 1950idí go dtí 1961.

Cruthúnas céannachta Gordon Lonsdale
Rugadh duine darb ainm Gordon Arnold Lonsdale ar 27 Lúnasa 1924 i gCóbalt, Ontario, Ceanada. Ba mhianadóir é a athair Emmanuel Jack Lonsdale. Chuaigh a mháthair Olga Elina Bousa ar imirce ón bhFionlainn. Scar na Lonsdales i 1931. Bliain ina dhiaidh sin, thug Olga a mac 8 mbliana d'aois ar ais go dtí an Fhionlainn. Creidtear go bhfuair sé bás c. 1943 agus fuair na Sóivéadaigh a chuid páipéir lena n-úsáid ag a ngníomhairí. Taifeadadh go raibh ab fíor Gordon Lonsdale  timpeallghearrtha; ní raibh an pasadóir.

Luathshaol Molody
Rugadh Konon Molod,mac eolaí agus a bhean chéile, i Moscó sa bhliain 1922. Fuair a athair bás nuair a bhí sé ina leanbh. Dar le mac Konon, Trofim Molody, a scríobh leabhar faoina athair, bhí aird na seirbhísí faisnéise cheana féin ar an bhuachaill óg. Sa bhliain 1934 chabhraigh ceannaire an NKVD, Genrikh Yagoda, le máthair Konon pas eachtrach a fháil dó dul ag staidéar sna SA. i gCalifornia agus cónaí ann lena haintín, múinteoir rince Tatiana Piankova. Idir 1936 agus 1938 cláraíodh é san ardscoil shóisearach A go Z i Berkeley (De réir a bheathaisnéis oifigiúil SVR, d’fhág sé an APSS sa bhliain i 1932).

D’fhill Molody ar an Aontas Sóivéadach i 1938, tar éis dó Béarla a fhoghlaim agus cur amach a bheith aige ar chultúr Mheiriceá. I mí Dheireadh Fómhair 1940, coinscríobhadh é san Arm Dearg, ag fónamh mar oifigeach taiscéalaíochta agus faisnéise míleata le linn an Dara Cogadh Domhanda. Díshlógadh é tar éis dheireadh an chogaidh, ó 1946 ar aghaidh chláraigh Molody mar shaighdiúir cogaidh isteach sa Roinn Dlí Trádála den Institiúid iomráiteach um Thrádáil Eachtrach, áit ar bhain sé máistreacht ar an tSínis.

Gairm bheatha mar spiaire

I 1951 d’earcaigh Céad Phríomh-Stiúrthóireacht an MGB (Sciathán Faisnéise Polaitiúla) Molody agus cuireadh oiliúint air mar “ghníomhaire neamhdhleathach” don MGB (NOC) ar ithir choigríche. Le linn a chuid oiliúna faisnéise phós sé agus bhí beirt leanaí aige. Sa bhliain 1953, thaistil Molody go Ceanada ar long thrádála Sóivéadach, ag ligean air gur náisiúnach Ceanadach darbh ainm "Gordon Lonsdale" a bhí ann (an fíor Lonsdale tar éis bás a fháil san Fhionlainn go luath sna 1940idí). Ghlac brainse eachtrach an MGB seilbh ar thaifid phoiblí na Fionlainne tar éis an chogaidh agus d'úsáid siad iad go minic chun féiniúlachtaí spiaireachta nua a bhunú. Ó Cheanada, thaistil "Gordon Lonsdale" go mídhleathach gan víosa go SAM, áit ar thosaigh sé ar a chuid oibríochtaí ag cuidiú leis an spiaire adamhach Rudolph Abel. Bhuail sé freisin leis an lánúin cumannach Meiriceánach Morris agus Lona Cohen (códainmneacha na RA Peter agus Helen Kroger).

Sa bhliain 1954, bhog Konon Molody go Londain, áit ar chláraigh sé mar shaoránach Cheanada ag an London University School of Oriental and African Studies, agus arís rinne sé staidéar ar an tSínis. Bhí go leor cairde ban aige i Londain agus san Eoraip. Ag baint úsáide as gnó mar chlúdach, bhí Molody i gceannas ar chuideachta thosaigh don KGB i Londain a dhéanann júcbhoscaí, guma coganta agus meaisíní cearrbhachais agus a dhéanann trádáil orthu. Seans gur earcaigh sé gníomhairí eile agus gur bhunaigh sé boscaí na litreacha fáin agus é ar a thurais ghnó go hIarthar na hEorpa. Uair sa bhliain chaithfeadh sé am i bPrág nó i Vársá lena bhean chéile Rúiseach Galina. Thug an KGB le fios di go raibh post i Beijing aige mar bhall de mhisean trádála Sóivéadach.

Sa bhliain 1959, thosaigh Molody ag fáil rúin mhíleata na Breataine ón chléireach Harry Houghton, san Admiralty Underwater Weapons Establishment. Rinne Lonsdale idirchaidreamh folaitheach leis na Krogers i Londain freisin le linn a thurais Eorpacha agus bhí se i mbun  spiairí eile, Melita Norwood ina measc. D'fheidhmigh na Krogers mar thacaíocht theicniúil dó; rinne sé cumarsáid le Moscó tríd a gcuid tarchuradóra raidió, a bhí faoi cheilt.

Tagairtí 

Básanna i 1970
Daoine a rugadh i 1922